謝程致道監丞以秋夜直舍二詩相視并簡蘇在廷少監
作者：晁說之
朝代：宋

paragraphs: 秋風雖云高，不到建章宮。
巨麗發妙思，翰墨争豪雄。
移子范舟興，入此潘廬中。
詩成到誰手，蠒面絲髮翁。
豈不憐此老，氣薾志亦窮。
聊以壮觀之，行潦落長虹。
低頭謾漠北，攘臂徒遼東。
自娛蓬蒿興，敢傍珪璧叢。
清時難但已，有感如霜鐘。
慎莫視蘇子，是更得家風。